Sl 64 
den overser at et livsverk som denne danner avslutningen 
paa det ene store arbeide at skape arkeologien som viden- 
skap. Man forlanger ikke av geniet at det skal løse mere 
end dets egne kræfter. Man bebreider ikke Beethoven, 
at han ikke ogsaa var Mozart. 
Det kan ha mange aarsaker at denne nye arkeologiske 
forskningsmetode skaptes netop i Norden. Her manglet 
— kan man si — al gammel arkeologi, her var litet av tradi- 
tioner i forskningen av antikviteter som kunde hemme det 
nye. Saa meget mere beundring for Oscar Montelius’ verk 
maa man da nære, naar man ser at han ogsaa i de gamle 
europæiske kulturland, hvor oldforskning har meget gamle 
røtter, at han ogsaa der lykkedes i sit arbeide for sin nye 
metode. Han blev i mange av de gamle kulturlands arkeologi 
en genial forstyrrer, en storslaat rothugger, en uvørren saa- 
mand. Han tumlet med hele Europas arkeologi som ingen 
før ham og ingen siden. Om Frankrikes, Englands, Italiens, 
Grækenlands og alle middelhavslandenes arkeologi har han 
skrevet, og skrevet ut fra sin nye metode. Det kan hænde 
mange steder at hans verker ikke der betragtes som saa grund- 
læggende som vi let vil gjøre det. Men de betragtes ialfald 
med fuld beundring som de friske store hug ind i mørke krat 
hvor før ingen saa lys. Om der staar uenig strid om hans 
metode og hans kronologi, saa er det dog ingen strid om den 
nydyrkning, de har ydet. 
Der er i denne Oscar Montelius’ tumlen med halve ver¬ 
dens arkeologi et erobrerdrag, som gaar igjen i hele hans 
virke, i stort og smaat, et drag av svensk lynne, en arv fra 
store tider i hans eget folks historie. Til sine tider er han 
dog kanske mere agitatoren end erobreren, den utrættelige, 
uavladelige overbeviser. Og der er et drag ved hans erobrer- 
virke som gjorde ham seiren sikker og som har skapt hans 
enestaaende position kanske mere end noget andet. Han 
var i sin forskning svensk, men aldrig storsvensk. Han 
fortalte ikke eventyr om storsvensk utenrikspolitik i førromersk 
tid, han gik ikke omkring i Karl den tolvtes støvler, hans 
egne var store nok til ham og paa dem gik han ubestikkelig 
sin rake vei mot lyset. Der var ren luft over hans forskning. 
